Diari Oficial de la Generalitat Valenciana


Sumari del DOGV 6710, del 09-02-2012 (2012/1049)

Aprovació definitiva del projecte d'expropiació per taxació conjunta per a l'obertura del carrer d'Euskadi.
-----------------------------------------------------------------------------------------------------------

### Dades del document

Número de DOGV
:   6710

Data del DOGV
:   09-02-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/1049


Data del document
:   16-12-2011

Organisme emissor
:   Ajuntament de Benicarló

Tipus de document
:   Anunci

Descriptors 

:   * Benicarló
    * administració local
    * pla d'urbanisme

Aprovació definitiva del projecte d'expropiació per taxació conjunta per a l'obertura del carrer d'Euskadi. [2012/1049]  
Per Acord del Ple de la corporació, de data 25 de juny de 2009, es va aprovar inicialment el projecte d'expropiació forçosa per a l'obertura del sòl dotacional destinat a vial públic, denominat carrer d'Euskadi, previst en el Pla General d'Ordenació Urbana de Benicarló vigent, i que va ser redactat per l'arquitecte municipal, Luis Pérez Lores, en el qual s'incloïa la corresponent relació de béns i drets afectats, juntament amb els respectius fulls de valoració dels corresponents preu justos, per a la seua tramitació pel procediment de taxació conjunta.  
  
En el referit acord, s'ordenava la publicació de la relació de béns i drets afectats en el Diari Oficial de la Comunitat Valenciana, en el Butlletí Oficial de la Província de Castelló i en un dels diaris de major difusió a la província, perquè, durant el període de 15 dies a comptar des de l'endemà de l'última de les citades publicacions, qualsevol persona interessada pogués aportar per escrit les dades oportunes per a rectificar els possibles errors detectats en aquesta, o bé perquè, per part dels titulars de drets afectats, es presentaren al·legacions oposant-se, per raons de forma o de fons, a la necessitat de l'ocupació. Així mateix, es determinava que, si no es presentaven al·legacions en el referit termini, la relació de béns i drets afectats del projecte d'expropiació s'entendria aprovada definitivament, sense necessitat d'un nou acord, havent de fer-se pública aquesta aprovació definitiva mitjançant anuncis en el Diari Oficial de la Comunitat Valenciana i en el Butlletí Oficial de la Província de Castelló.   
  
D'altra banda, mitjançant aquest acord, s'ordenava notificar-lo individualment, juntament amb el respectiu full de valoració del preu just, a cadascun dels titulars de béns i drets afectats per l'expropiació, els quals disposaven d'un mes per a acceptar la valoració municipal, o bé, rebutjar-la i formular-ne la seua pròpia. Així mateix, s'indicava que el silenci de la persona interessada es considerava com a acceptació de la valoració fixada per l'administració, entenent-se determinat definitivament el preu just.  
El referit acord va ser publicat en el periòdic Mediterráneo de Castelló, en data 10 d'agost de 2009, en el Butlletí Oficial de la Província de Castelló, en data 18 d'agost de 2009, i en el Diari Oficial de la Comunitat Valenciana, en data 2 de setembre de 2009, i que va ser notificat individualment a tots i cadascun dels titulars de béns i drets afectats per l'expropiació, segons informació obtinguda del Registre de la Propietat de Benicarló, mitjançant certificació de domini i càrregues expedida en data 19 d'agost de 2009, juntament amb el corresponent full de preu just municipal.  
Transcorregut el termini de 15 dies hàbils des de l'endemà de l'última de les citades publicacions, no consta que s'hagen presentat al·legacions respecte a la relació de béns i drets afectats, l'ocupació dels quals és necessària per a executar el vial previst en el PGOU, per la qual cosa, aquesta s'entén aprovada definitivament, sense necessitat d'un nou acord.   
D'altra banda, no consta que cap dels titulars de béns i drets afectats haja manifestat el seu rebuig al preu just municipal, en el termini d'un mes des de la seua notificació, la qual cosa ha de considerar-se com a acceptació de la valoració fixada per l'administració, entenent-se determinat definitivament el preu just, que és del total de 116.989,36 euros.  
  
  
Benicarló, 16 de desembre de 2011.- El tinent d'alcalde delegat d'Urbanisme: Pedro López González.